อำเภอพังโคน

พังโคน เป็นอำเภอในจังหวัดสกลนคร เดิมเป็นพื้นที่ของอำเภอพรรณานิคม

 ที่ตั้งและอาณาเขต 
อำเภอพังโคน มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอวานรนิวาส
 ทิศตะวันออก ติดต่อกับอำเภอพรรณานิคม
 ทิศใต้ ติดต่อกับอำเภอพรรณานิคมและอำเภอวาริชภูมิ
 ทิศตะวันตก ติดต่อกับอำเภอสว่างแดนดิน

 ประวัติ 
พังโคน เดิมเป็นหมู่บ้านในตำบลม่วงไข่ อำเภอพรรณานิคม ต่อมาราชการสร้างทางหลวงแผ่นดินหมายเลข 22 สายอุดรธานี–นครพนม ได้ตัดผ่านศูนย์กลางบ้านดอนพังโคน ประชาชนสร้างชุมชนตามแนวสองข้างทาง มีการพัฒนาพื้นที่ขึ้นเป็นสุขาภิบาลพังโคน วันที่ 19 มิถุนายน พ.ศ. 2505 นายโบแดง จันตะเสน ผู้ว่าราชการจังหวัดสกลนครจึงได้แยกตำบลแร่ ตำบลม่วงไข่ ตำบลไฮหย่อง ได้เริ่มเปิดใช้ที่ว่าการกิ่งอำเภอวันที่ 20 มีนาคม มีพ่อค้าประชาชนร่วมบริจาคเงินซื้อที่ดินจำนวน 35 ไร่และตั้งเป็น กิ่งอำเภอพังโคน วันที่ 19 มีนาคม พ.ศ. 2511 ในวันที่ 1 มีนาคม พ.ศ. 2511 

ระยะเวลา 3 ปี 244 วัน กิ่งอำเภอได้ยกฐานะเป็น อำเภอพังโคน วันที่ 16 พฤศจิกายน พ.ศ. 2514 เมื่ออำเภอ,สุขาภิบาล,สถานีตำรวจ ที่ทำการไปรษณีย์ วันที่ 29 กรกฎาคม พ.ศ. 2512 และศูนย์ราชการอื่นมีชื่อไม่ตรงกับตำบลที่ตั้ง จึงแยกตำบลม่วงไข่ จัดตั้งเป็นตำบลพังโคน วันที่ 21 สิงหาคม พ.ศ. 2516 ก่อนที่จะแยกตำบลไฮหย่อง ตั้งเป็นตำบลต้นผึ้ง วันที่ 23 กันยายน พ.ศ. 2518 เป็นตำบลลำดับสุดท้ายของทางอำเภอ จนถึงปัจจุบัน

 การแบ่งเขตการปกครอง 
 การปกครองส่วนภูมิภาค 
อำเภอพังโคนแบ่งพื้นที่การปกครองออกเป็น 5 ตำบล 70 หมู่บ้าน
1.พังโคน (Phang Khon)13 หมู่บ้าน2.ม่วงไข่ (Muang Khai)11 หมู่บ้าน3.แร่ (Rae)14 หมู่บ้าน4.ไฮหย่อง (Hai Yong)18 หมู่บ้าน5.ต้นผึ้ง (Ton Phueng)13 หมู่บ้าน

 การปกครองส่วนท้องถิ่น 
ท้องที่อำเภอพังโคนประกอบด้วยองค์กรปกครองส่วนท้องถิ่น 6 แห่ง ได้แก่
 เทศบาลตำบลพังโคน ครอบคลุมพื้นที่บางส่วนของตำบลพังโคน
 เทศบาลตำบลไฮหย่อง ครอบคลุมพื้นที่ตำบลไฮหย่องทั้งตำบล
 เทศบาลตำบลพังโคนศรีจำปา ครอบคลุมพื้นที่ตำบลพังโคน (เฉพาะนอกเขตเทศบาลตำบลพังโคน)
 เทศบาลตำบลแร่ ครอบคลุมพื้นที่ตำบลแร่ทั้งตำบล
 องค์การบริหารส่วนตำบลม่วงไข่ ครอบคลุมพื้นที่ตำบลม่วงไข่ทั้งตำบล
 องค์การบริหารส่วนตำบลต้นผึ้ง ครอบคลุมพื้นที่ตำบลต้นผึ้งทั้งตำบล

 อ้างอิง 


พังโคน